laion/Wikipedia-Exotic huggingface dataset:
אמלי מורסמו

אמלי סימון מורסמו (בצרפתית: Amélie Simone Mauresmo; נולדה ב-5 ביולי 1979) היא טניסאית עבר צרפתייה. בשיאה דורגה במקום הראשון בעולם. בשנות פעילותה זכתה ב-25 תוארי יחידות ושני תוארי זוגות. בשנת 2006 זכתה בשני תוארי גראנד סלאם, באליפות אוסטרליה הפתוחה ובאליפות וימבלדון. לאחר שפרשה מטניס תחרותי עבדה כמאמנת טניס ובין יתר שחקניה נמנו אנדי מארי מבריטניה. כשהייתה בת 4 צפתה בשחקן הטניס הצרפתי יאניק נואה זוכה באליפות צרפת הפתוחה ובעקבות כך החלה לשחק טניס. בשנת 1996 כבר זכתה ברולאן גארוס ובטורניר ווימבלדון בטורנירי הנוער, ודורגה ראשונה בסבב הנערות. ב-1999 העפילה לגמר אליפות אוסטרליה לאחר שניצחה בחצי הגמר את לינדזי דבנפורט, אך הפסידה בגמר למדורגת ראשונה, מרטינה הינגיס, שלפני המשחק כינתה אותה "חצי גבר". אחרי האליפות הכריזה מורסמו בפומבי כי היא לסבית. בשנים 2000–2005 זכתה מורסמו במספר רב של תארים בטורנירי טניס מן הדרג השני, כמו אליפויות סידני, פריז, דובאי, מונטריאול, ברלין, רומא ופילדלפיה, אך כשלה בתחרויות גראנד סלאם, כאשר הפסידה תשע פעמים בשלב רבע הגמר וארבע פעמים בשלב חצי הגמר. מורסמו נכשלה גם במשחקיה עם השחקניות המובילות בסבב והפסידה במשחקים מכריעים. שינוי בדפוס זה בא בסוף שנת 2005, כאשר זכתה באליפות סבב ה-WTA, שהתקיימה אותה שנה בלוס אנג'לס. מורסמו גברה בטורניר על קים קלייסטרס, ילנה דמנטייבה, מרי פירס ומריה שראפובה. בתחילת שנת 2006, זכתה מורסמו בפעם הראשונה בתואר הגראנד סלאם, באליפות אוסטרליה הפתוחה, כשהיא מנצחת בדרכה לתואר את קים קלייסטרס וז'סטין הנין ומנערת את דימוי ה'מפסידנית' שדבק בה. בהמשך השנה זכתה מורסמו גם בטורניר וימבלדון, לאחר ניצחון בחצי הגמר על שראפובה ובגמר על הנין. היא הייתה הטניסאית הצרפתייה הראשונה שזכתה בטורניר וימבלדון מאז זכייתה של סוזן לנגלן באליפות וימבלדון בשנת 1924. בטורניר המאסטרס שחתם את השנה הגיעה מורסמו לגמר, שם הפסידה להנין. בין השנים 2007 ל-2009 לא הצליחה מורסמו לשחזר את הישגיה, ובין היתר סבלה מפציעות שהשביתו אותו פעם אחר פעם. בחודש דצמבר 2009 הודיעה על פרישתה מן הסבב. במועד פרישתה הייתה מדורגת במקום ה-20 בעולם. מדיה וקבצים בנושא אמלי מורסמו בוויקישיתוף אמלי מורסמו, ברשת החברתית פייסבוק אמלי מורסמו, ברשת החברתית אינסטגרם אמלי מורסמו, באתר הוועד האולימפי הבין-לאומי אמלי מורסמו, באתר olympedia.org אמלי מורסמו, באתר ה-WTA אמלי מורסמו, באתר ה-ITF אמלי מורסמו, באתר גביע הפדרציה אמלי מורסמו, באתר היכל התהילה של הטניס אמלי מורסמו, באתר אנציקלופדיה בריטניקה (באנגלית)
יחסי קטר–רומניה

היחסים בין מדינת קטר לבין רומניה כוננו ב-22 באוקטובר בשנת 1990 בתור יחסים דיפלומטיים חלקיים, שגריר רומניה בקטר נשלח לדוחה בשנת 1993 ושגריר קטר ברומניה נשלח לבוקרשט בשנת 1997. שתי המדינות משתפות פעולה במגוון נושאים. נשיאי רומניה לדורותיהם ביקרו בקטר באוקטובר 1999, בפברואר 2006 ובנובמבר 2011. אמירי קטר לדורותיהם ביקרו ברומניה ביוני 2002, ביולי 2002 בביקור פרטי ובלתי רשמי ובמרץ 2008. הייצוא של רומניה לקטר כולל - מזון, ריהוט, הלבשה, טקסטיל, כימיקלים, צמיגים, מוצרי פלסטיק וציוד תעשייתי. הייצוא של קטר לרומניה כולל - נפט, גז טבעי ופטרוכימיה למיניה. בקטר חיה קהילה קטנה של כ-2000 רומנים בסוף שנת 2014, חלקם במעמד תושב וחלקם במעמד אזרח. Relaţii bilaterale Statul QATAR (ברומנית) 20th anniversary of diplomatic relations between Romania and the State of Qatar Qatari Foreign Minister visits Romania: Foreign Minister Aurescu to present on October 28 in Madrid initiative to create International Court against Terrorism
שוודיה במשחקים הפאראלימפיים

ממלכת שוודיה השתתפה לראשונה במשחקים הפאראלימפיים ברומא (1960). היא שלחה לאולימפיאדה שלושה ספורטאים, שהתחרו כולם בענף הקשתות. במשחקים הפאראלימפיים טוקיו (1964) זכתה שוודיה במדליה הראשונה שלה, מדליית ארד. שוודיה השתתפה בכל המשחקים הפאראלימפיים שהתקיימו. אולימפיאדת השיא של שוודיה היו המשחקים הפאראלימפיים ניו יורק וסטוק מנדוויל (1984), בהם זכתה ב-160 מדליות, מתוכן 83 מדליות זהב. הענף בו מצטיינת שוודיה הוא שחייה תחרותית. שוודיה אירחה את אולימפיאדת החורף הראשונה לספורטאים פאראלימפיים, המשחקים הפאראלימפיים אורנסקולדויק (1976). שוודיה במשחקים האולימפיים שוודיה במשחקים האולימפיים לנוער מדיה וקבצים בנושא שוודיה במשחקים הפאראלימפיים בוויקישיתוף
בלגיה במשחקים הפאראלימפיים

בלגיה השתתפה לראשונה במשחקים הפאראלימפיים ברומא (1960), האולימפיאדה הראשונה. באותה אולימפיאדה זכתה בשלוש מדליות, אחת מכל סוג. מאז משתתפת בלגיה בכל אולימפיאדת קיץ. בלגיה השתתפה גם באולימפיאדת החורף הראשונה, המשחקים הפאראלימפיים אורנסקולדויק (1976), ומאז היא משתתפת בכל המשחקים, פרט לשנים 1980, 1998 ו-2002. אולימפיאדת השיא של בלגיה הייתה המשחקים הפאראלימפיים ניו יורק וסטוק מנדוויל (1984), בה זכתה בלגיה ב-57 מדליות, מתוכן 22 מדליות זהב. בלגיה במשחקים האולימפיים בלגיה במשחקים האולימפיים לנוער מדיה וקבצים בנושא בלגיה במשחקים הפאראלימפיים בוויקישיתוף
גרמניה המזרחית במשחקים הפאראלימפיים

גרמניה המזרחית ערכה את הופעתה הראשונה והיחידה במשחקים הפאראלימפיים בניו יורק וסטוק מנדוויל (1984). היא שלחה משלחת של 4 ספורטאים, אשר הביאו 3 מדליות כסף ומדליית ארד. גרמניה המזרחית מעולם לא השתתפה באולימפיאדת חורף. מאז שנת 1992 משתתפת במשחקים הפאראלימפיים משלחת של גרמניה המאוחדת. גרמניה המזרחית במשחקים האולימפיים גרמניה במשחקים הפאראלימפיים
טורקיה במשחקים הפאראלימפיים

הרפובליקה הטורקית השתתפה לראשונה במשחקים הפאראלימפיים בברצלונה (1992), כששלחה ספורטאי יחיד. מאז השתתפה טורקיה בכל משחקי הקיץ, פרט למשחקים הפאראלימפיים אטלנטה (1996). במשחקים הפאראלימפיים אתונה (2004) זכתה טורקיה במדליות הראשונות שלה, מדליית זהב ומדליית כסף. אולימפיאדת החורף הראשונה בה השתתפה טורקיה הייתה המשחקים הפאראלימפיים סוצ'י (2014). אולימפיאדת השיא של טורקיה הייתה המשחקים הפאראלימפיים ריו דה ז'ניירו (2016), בהם זכתה בתשע מדליות: שלוש מדליית זהב, מדליית כסף וחמש מדליות ארד. טורקיה במשחקים האולימפיים טורקיה במשחקים האולימפיים לנוער
מלון גינוסר

מלון גינוסר היה מלון הפאר הראשון בתל אביב, ממוקם ברחוב אלנבי 118 פינת שדרות רוטשילד 32 בלב העיר תל אביב. המלון נבנה בשנת 1921 על ידי היזם שלמה פכטר, סוחר נעליים מאוסטרליה והמבנה הציבורי הראשון בתכנונו של האדריכל יהודה מגידוביץ. הקבלן היה שמואל וילסון האמריקני ששיתף פעולה עם מגידוביץ בבנית מבנים רבים אחרים שתוכננו על ידו. מלון גינוסר תוכנן בסגנון אקלקטי המשלב מוטיבים מן האדריכלות המזרחית עם אלמנטים של האדריכלות הקלאסית. המלון כלל כ-25 חדרי אירוח, טרקלין, חדרי מנוחה וקריאה, אולם אירועים וחדר אוכל. החזית הפונה לשדרות רוטשילד מורכבת ממרפסות המעוטרות בקשתות ואילו החזית לרחוב אלנבי מתאפיינת בקווי מתאר ישרים. בנקודת המפגש הפינתית של החזיתות הוקם מגדל מדרגות המסתיים בקו גבוה מקו מעקה הגג, ובראשו כיפה בסגנון מזרחי. בתחילה, הוצב בכניסה לבניין תבליט, פרי עבודתו של הפסל יעקב דב גורדון ובו נראו רב ותלמידיו מוקפים בחיות, הניצבים מעל נשר פורש כנפיים. היה זה ככל הנראה השילוב הראשון בין אמנות לאדריכלות בתל אביב. בלחצם של חוגים דתיים אשר טענו לחילול השם עקב הדמיון לפסל יווני ואיימו בהטלת חרם על המלון, הוסר הפסל. לאחר הקמתו של המבנה, פעל המלון בקומות השנייה והשלישית שלו, בניהולו של בנימין בן נחום ולכן הוא מוכר גם כ"מלון בן נחום". המלון עוצב בסגנון אירופאי קלאסי, נחשב למפואר ביותר, ולאורחים סופקו שירותי טלפון ותאורת חשמל. בשנת 1933 נמכר המלון למשה (מוריס) בנין, קבלן ואיש עסקים מעשירי תל אביב. בשנת 1936 נערך במבנה שיפוץ שכלל פתיחת חזית מסחרית לכיוון רחוב אלנבי. במרפסת הקומה הראשונה במלון נפתח בית הקפה "עטרה" שהפך למקום מפגש מרכזי לאמנים ואנשי רוח. בנין ומשפחתו עברו להתגורר בקומה השלישית של המלון. בשנת 1960 העתיקה משפחת בנין את מקום מגוריה. במשך השנים בוצעו במבנה שינויים רבים שטישטשו את צורתו החיצונית המקורית, והעלימו את האלמנטים האמנותיים שהכיל בתוכו. המבנה נותר מוזנח, ושימש כבניין משרדים ומחסנים. בשנת 2005 נמכר המגרש הסמוך בשדרות רוטשילד מס' 30, ואושרה בו בניית מגדל מודרני. היתר הבנייה כלל בתוכו הקלה המאפשרת הגדלה של מספר הקומות במגדל בתמורה למימון שיפוץ המבנה הסמוך של מלון גינוסר ההיסטורי. בעקבות זאת בשנת 2012 החל במבנה תהליך שיקום ושיחזור בניהולה של האדריכלית ניצה סמוק כחלק מבניית המגדל הצמוד אליו ביזמות של קבוצת רכישה. במהלך העבודות נחשפו ושוחזרו ציורי קיר ומרצפות מעוטרות פרי עבודתו של מנחם מנדל קרול שעיטר גם את קירות ביתו של דוד בן-גוריון בשדרות בן-גוריון 17. כיפת חדר המדרגות הפינתי שוחזרה בעץ כפי שהייתה במקור. מודעת פרסומת למלון משנת 1923 מלון גינוסר, 1926 מדיה וקבצים בנושא מלון גינוסר בוויקישיתוף שולה וידריך, מלון גינוסר (מלון בן-נחום), באתר האנציקלופדיה העירונית "תל.אביב.פדיה" עופר אדרת, מלון הפאר של תל אביב מתחדש באלנבי, באתר הארץ, 25 בנובמבר 2011 על המלון באתר נוסטלגיה און ליין מיכאל יעקובסון, תגידו, על מגידוביץ' שמעתם? מי זה האיש שבנה את הבתים היפים בת"א, באתר Xnet‏, 18 באוגוסט 2019
צ'כיה במשחקים הפאראלימפיים

הרפובליקה הצ'כית השתתפה לראשונה במשחקים הפאראלימפיים בלילהאמר (1994), אולימפיאדת החורף הראשונה שהתקיימה לאחר פירוק צ'כוסלובקיה. מאז, משתתפת צ'כיה במשחקי הקיץ ובמשחקי החורף כבדרך קבע. צ'כיה במשחקים האולימפיים צ'כיה במשחקים האולימפיים לנוער מדיה וקבצים בנושא צ'כיה במשחקים הפאראלימפיים בוויקישיתוף
לוקסמבורג במשחקים הפאראלימפיים

הדוכסות הגדולה של לוקסמבורג השתתפה לראשונה במשחקים הפאראלימפיים בטורונטו (1976). היא שלחה לאולימפיאדה שלושה ספורטאים, שניים בענף הקשתות ואחד בענף השחייה התחרותית. במשחקים הפאראלימפיים ארנהם (1980) זכתה לוקסמבורג במדליה הראשונה שלה, מדליית ארד בריצה. לוקסמבורג משתתפת באולימפיאדות לסירוגין בהתאם להיצע הספורטאים הפאראלימפיים במדינה. לוקסמבורג מעולם לא השתתפה באולימפיאדת חורף. לאורך השנים זכו הספורטאים הפאראלימפיים של לוקסמבורג ב-7 מדליות קיץ, מתוכן מדליית זהב אחת, בשחייה תחרותית. אולימפיאדת השיא של לוקסמבורג היו המשחקים הפאראלימפיים ניו יורק וסטוק מנדוויל (1984), בה זכתה ב-6 מדליות, מתוכן מדליית זהב אחת. לוקסמבורג במשחקים האולימפיים לוקסמבורג במשחקים האולימפיים לנוער
עשרים העקרונות המנחים של הקראטה

עשרים העקרונות המנחים של הקראטה הנה רשימה של כעשרים עקרונות שביסס מאסטר הקראטה גיצ'ין פונאקושי, מייסד זרם השוטוקאן. כללים אלה מהווים את הנחות היסוד שעל כל מתאמן בקראטה לאמץ באימוניו ובחייו, במטרה "להפוך לבני אדם טובים יותר", וכדי לחקור באופן מלא יותר את היבטיה הרוחניים של דרך הקראטה (הקראטה-דו). גיצ'ין פונאקושי, שייסד את זרם השוטוקאן, התבסס על מגוון אמנויות לחימה אוקינאוויות שנפוצו בתחילת המאה העשרים. כחלק ממפעל חייו, הסדיר את פרקטיקת אימון הקראטה, והקפיד לטפח את ההיבט הרוחני של אמנות הלחימה, ועשרים העקרונות שמהווים בסיס לכך. אלו שימשו את פונאקושי בהוראתו לתלמידיו, ופורטו בספר בשם זה, אשר יצא לאור בשנת 1938. אל תשכח כי הקראטה-דו מתחיל ומסתיים עם ריי (קידה). אין התקפה ראשונה בקראטה. הקראטה ניצב לצד הצדק. ראשית דע את עצמך, ואז דע את האחר. מנטליות קודמת לטכניקה. על התודעה להיות משוחררת. אסון נובע מפזיזות. הקראטה מתקיים מעבר לדוג'ו. הקראטה הוא מרדף בלתי פוסק. יישם את דרך הקראטה בכל; שם מתגלה יופיו. הקראטה הוא כמו מים רותחים: ללא חימום, הוא חוזר למצבו הפושר. אל תחשוב על איך לנצח. חשוב, במקום, על איך שלא להפסיד. התאם את עצמך ליריבך. תוצאתו של קרב תלויה בכמה אדם מתמודד עם ריקנות ומלאות (חולשה וחוזק). חשוב על ידיו ורגליו של היריב כעל חרבות. כשאתה יוצא משערך, אתה ניצב מול מיליון אויבים. עמידה דרוכה היא למתחילים; בהמשך, אדם עומד בעמידה טבעית. בצע את הקאטה במדויק; קרב אמיתי הוא עניין אחר. אל תשכח את השימוש בכח או הוויתור עליו, את מתיחת הגוף וכיווצו, את היישום הזריז או הנינוח של הטכניקה. תמיד היה מודע, אוהב, ובעל תושייה בעודך הולך בדרך. Funakoshi, Gichin (1975). The Twenty Guiding Principles of Karate: The Spiritual Legacy of the Master. translated by John Teramoto. Tokyo: Kodansha International. ISBN 978-4770027962. קרטה : דרך חיים / ג’יצ’ין פונאקושי ; עברית - שרה הניג. ירושלים : כתר, 1988. Funakoshi, Gichin (1975). The Twenty Guiding Principles of Karate: The Spiritual Legacy of the Master, translated by John Teramoto. Kodansha International Ltd. ISBN 4-7700-2796-6.
משטח לעכבר

משטח לעכבר (נקרא גם פד לעכבר) הוא משטח לעכבר העשוי לרוב גומי ובד ומיוצר במגוון צורות וגדלים ועיצובים. למשטח יש מספר מטרות. הראשונה שבהם היא להפחית את החיכוך של העכבר עם השולחן ולספק סביבת עבודה נוחה יותר. בנוסף, המשטחים מגנים על החיישן של העכבר ועל הרגליים המייצבות את העכבר מפני שחיקה, ומספקים לעיתים תמיכה ארגונומית עבור כף היד. מלבד זאת, משטחים לעכבר מוסיפים דיוק ומהירות לעכבר ולמשתמש, משפרים את זמן התגובה של העכבר ומונעים רעידות. כמו כן, ישנם סוגי משטחים כמו זכוכית, עליהם חיישנים סטנדרטיים לא יכולים לעבוד, ואז המשטח לעכבר חיוני עבור שימוש במשטח. ישנם סוגים שונים של משטחים במטרה לאפשר התאמה גדולה עבור המשתמש. ישנם משטחים בסיסיים המיועדים עבור שימושים שונים: מניעת רעש, רעידות ושיפור הדיוק, המהירות או זמן התגובה, יתר על כן, משטחים שונים ומקצועיים מיועדים עבור חיישני לייזר או חיישנים אופטיים. ישנם משטחים רכים יותר, מחוספסים, קשים או חלקים. ההתאמה של החיישן למשטח מאפשרת ביצועים מקסימליים של דיוק ומהירות. כמו כן, ישנם סוגי עיצוב שונים עבור עכברים: עיצובי שטיח מסורתי, צורות שונות, משטחים בעלי תאורה וקירור המחוברים באמצעות USB ועוד. רובם של המשטחים הם בצורה של מלבן ריבוע או עיגול. מחירו של משטח לעכבר מתחיל בעשרות שקלים ויכול להגיע עד למאות שקלים. עכבר מדיה וקבצים בנושא משטח לעכבר בוויקישיתוף
ליטון (בלשנות)

המונח "רומאניזציה" מפנה לכאן. לערך העוסק במדיניות של הממשל הרומני, ראו רומניזציה. בבלשנות, רומאניזציה או לִטּוּן היא המרה ממערכת כתב לא לטינית לכתב לטיני. תהליך זה כולל לרוב תעתיק של השפה. משתמשים ברומאניזציה כדי לכתוב שמות מקוריים משפות שונות שנוקטות אלפבית לטיני, כמו אנגלית. רומאניזציה של שפה תלויה בפונטיקה של השפה, והיא מבוססת בדרך כלל על שפות שיש להן דמיון פונטי אליה, כמו שרומאניזציה של רוסית מתבססת על שפות כצ'כית או קרואטית. מכיוון שקיימות שפות שיש בהן יותר צלילים מאשר באלפבית הלטיני, או שיש בהן יותר אותיות מאשר באלפבית הלטיני, משתמשים בסימנים דיאקריטיים או בצירופי אותיות כדי להמיר את כל האותיות. בין השפות והאלפביתים שעוברים רומאניזציה (כגון פין-יין או רומאניזציה של השפה העברית) נמנים האלפבית העברי, הערבי, הקירילי, קאטאקאנה, הנגול, סינית, יוונית, ארמנית, גאורגית, הינדי ועוד. רפורמה בשפה מדיה וקבצים בנושא ליטון בוויקישיתוף
גואנגשי פייננס פלאזה

גואנגשי פייננס פלאזה הוא גורד שחקים אשר נמצא בעיר נאנינג שבמחוז גואנגשי, סין. המגדל מתנשא לגובה של 321 מטרים (1,053 רגל) וכולל 68 קומות (+4 קומות תת-קרקעיות). בניית המגדל החלה בשנת 2010 והסתיימה בשנת 2017. המגדל משתרע על שטח של 219,000 מטר רבוע וכולל כ-1,892 מקומות חנייה. המגדל כולל חדרי משרדים ומלון. גואנגשי פייננס פלאזה ערך זה הוא קצרמר בנושא גורדי שחקים ובנושא סין. אתם מוזמנים לתרום לוויקיפדיה ולהרחיב אותו.
עונת 1997/1998 בפיב"א יורוליג

עונת 1997/1998 בפיב"א יורוליג הייתה העונה ה-41 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השביעית במתכונת של ליגה. המשחק הראשון התקיים ב-18 בספטמבר 1997 ותחרות הסתיימה ב-23 באפריל 1998. בתחרות השתתפו 24 קבוצות. העונה הסתיימה בניצחון של אקינדר בולוניה, בפעם הראשונה בתולדות המועדון. זורן סביץ' (סרביה ומונטנגרו) מאקינדר בולוניה נבחר לכדורסלן המצטיין של הפיינל פור. פרדראג סטויאקוביץ' (סרביה ומונטנגרו) מפאוק סלוניקי זכה בפרס אלפונסו פורד. בתחילת התחרות התקיימו שני סיבובים של המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות. מנצחות רבע הגמר נפגשו בפלאו סן ז'ורדי, ברצלונה למשחקי פיינל פור. בשלבים המוקדמים נקבעו 16 עולות לשמינית הגמר. מכבי תל אביב בשלב הראשון של המוקדמות שיחקה בבית א' וסיימה אותו במקום השלישי. בשלב השני של המוקדמות היא שיחקה בבית ה', סיימה אותו במקום השלישי ועברה לשמינית הגמר. בשמינית הגמר היא הפסידה לטימסיסטם בולוניה וסיימה את עונה. הפועל ירושלים שיחקה בשלב הראשון של המוקדמות בבית ג' וסיימה אותו במקום השישי. בשלב השני היא סיימה את בית ח במקום השישי ולא עברה לשלב הבא. פירוט התוצאות תיאור מפורט של משחקי הגמר משחק הגמר, סרטון באתר יוטיוב
צבא נשות השלום

צבא נשות השלום (באנגלית: Women’s Peace Army) היה תנועת נשים אוסטרלית אנטי-מלחמתית וסוציאליסטית, שנוסדה במלבורן, אוסטרליה בשנת 1915. התנועה ביקשה לאחד נשים, ללא קשר לאמונתן הדתית או הפוליטית, ולהניע אותן לפעולה נגד מיליטריזם. סניפים אוטונומיים של צבא נשות השלום הוקמו גם בערים נוספות באוסטרליה, סידני ובריסביין. צבא נשות השלום הוקם במלבורן שבויקטוריה, אוסטרליה, ב-8 ביולי 1915, במהלך פגישה של אגודת נשים בראשות וידה גולדשטיין, סופרג'יסטית ופציפיסטית. המוטו של התנועה היה "אנחנו נלחמות נגד המלחמה" ("We war against war") והדגל שלהן היה צבעי התנועה הסופרג'יסטית – סגול (כבוד), ירוק (תקווה) ולבן (טוהר). התנועה התנגדה למלחמה וגיוס חובה וטענה שממשלות צריכות לקבל מנדט מן האזרחים באמצעות משאל עם, לפני יציאה למלחמה. התנועה ארגנה אירועים ציבוריים סדירים בהם גייסה חברות חדשות. פעילויות נוספות כללו הפגנות ומשלוח עצומות לחברי פרלמנט. חברות חדשות נדרשו לחתום על התחייבות שהן מקבלות על עצמן את עקרונות הפעולה של צבא נשות השלום: (חוברת לחברות חדשות בצבא הנשים לשלום, סניף קווינסלנד) הסניף של צבא נשות השלום בקווינסלנד הוקם ב-16 בנובמבר 1915. למפגש הגיעו נשים מהסניף במלבורן לשאת דברים, ונבחרו בעלות תפקידים בסניף המקומי. במהלך פגישה של התנועה בעיר, הודיעו רשויות הצבא למארגנות כי הם יעצרו כל מי שתשיר את השיר האנטי-מלחמתי האמריקאי "לא גידלתי את בני להיות חייל" (I Didn't Raise My Boy to Be a Soldier), וזאת משום שהשיר מפר את חוק החירום שחוקק הפרלמנט האוסטרלי ב-1914, שנתן לממשלה האוסטרלית סמכויות מיוחדות לזמן המלחמה. במהלך המפגש עותקים של השיר חולקו והוא הושר על ידי המשתתפות, אך לא בוצעו מעצרים של המשתתפות. Francis, Rosemary (16 בספטמבר 2013). "Women's Peace Army (1915 - 1919)". The Australian Women's Register. National Foundation for Australian Women (NFAW) in conjunction with The University of Melbourne. נבדק ב-22 ביוני 2016. {{cite web}}: (עזרה) "WOMEN'S PEACE ARMY". The Argus (Melbourne, Vic. : 1848 - 1957). 9 ביולי 1915. נבדק ב-22 ביוני 2016 – via National Library of Australia. {{cite news}}: (עזרה) Young, Pam (1991). Proud to be a Rebel: The Life and Times of Emma Miller (PDF). St Lucia, Queensland: University of Queensland Press. p. 201. ISBN 0702223743. "Women's Peace Army, Queensland Branch". One Search catalogue. State Library of Queensland. 1915. נבדק ב-22 ביוני 2016. {{cite web}}: (עזרה)
נמל התעופה הבין-לאומי סאו פאולו-גוארוליוס

נמל התעופה הבין-לאומי סאו פאולו-גוארוליוס (בפורטוגזית: Aeroporto Internacional de São Paulo-Guarulhos), המכונה גם נמל התעופה קומביקה על שם האזור שבו נמצא ועל שם בסיס חיל האוויר הברזילאי שנמצא בשטחו, הוא נמל התעופה המרכזי המשרת את העיר סאו פאולו שבברזיל. נמל התעופה נמצא במחוז גווארוליוס השוכן באזור המטרופוליטני של מדינת סאו פאולו. נמל התעופה הוא העמוס ביותר בברזיל ובדרום אמריקה מבחינת כמות הטיסות וכמות הנוסעים שעברו בו, כאשר רק בשנת 2015 עברו בו כ-38 מיליון אנשים. הנמל מנוהל על ידי קונצרן של מספר חברות ובהן אינפרארו, המפעיל הממשלתי של נמלי התעופה בברזיל. חלק מהמתקנים בנמל נחלקים עם בסיס של חיל האוויר הברזילאי. פרק זה לוקה בחסר. אנא תרמו לוויקיפדיה והשלימו אותו. ב-6 ביוני 1967, בתגובה לצמיחה של התנועה האווירית בברזיל, החל הממשל הצבאי במדינה לפעול על מנת לשדרג את תשתית נמלי התעופה בברזיל. כחלק מהמסקנות של הסקרים שנעשו, הודות למיקומם, החשיבות האסטרטגית ונושאי אבטחה, הוחלט לבנות נמלי תעופה בסמיכות לבסיסי חיל האוויר בסאו פאולו וריו דה ז'ניירו. התוכנית הראשונית של הממשל הצבאי הייתה לבנות בנמל התעופה המיועד בסאו פאולו שלושה מסלולי נחיתה וארבעה טרמינלים. אף על פי כן, השלב הראשון כלל בנייה מצומצמת של שני מסלולי נחיתה ושני טרמינלים, והחל רק ב-11 באוגוסט 1980. הנמל נחנך באופן רשמי ב-20 בינואר 1985. במהרה הפך נמל התעופה בגוארוליוס לנמל התעופה הראשי של העיר, לאחר שעקף את נמל התעופה סאו פאולו-קונגוניאס. בשנת 1989, מסלולי הנחיתה הוארכו והטרמינלים שופצו והורחבו. כתוצאה מכך עלה נמל התעופה לקיבולת של 8.25 מיליון איש בשנה, במקום 7.5 מיליון איש בשנה לפני כן. בנייה של טרמינל שלישי, שיכול היה להכיל כ-12 מיליון נוסעים בשנה, תוכנן מאז 2001 אך עקב בעיות פוליטיות וכלכליות, הבנייה עצמה החלה רק ב-2011. בשנת 2010, שירת נמל התעופה לא פחות מ-26.8 מיליון נוסעים, עלייה של 24% מהשנה שלפני כן.[דרוש מקור] למעשה היקף הנוסעים היה 31% מעבר לקיבולת הרשמית שעמדה על 20.5 מיליון נוסעים בשנה במתכונתו אז. ב-2017 הושקעו 100 מיליון דולר בהקמת האנגר תחזוקה בשטח של 17 אלף מטר רבוע על ידי חברת אמריקן איירלינס. בנמל קיים גם האנגר של קבוצת LATAM איירליינס. בשדה התעופה יש שלושה טרמינלים: 1, 2 ו-3. טרמינל 1 - הקטן ביותר. משמש אך ורק לטיסות פנים, פועלות שם רק שתי חברות תעופה: אזול ופסארדו. בטרמינל 1 אין גשרי עלייה למטוס ואין גישה ישירה אל הטרמינלים האחרים, אשר ניתן להגיע אליהם רק באמצעות אוטובוס הסעות חינם. טרמינל 2 - הישן והגדול ביותר, משמש ליעדים באמריקה הלטינית, כמו גם כמה טיסות בין יבשתיות. טרמינל 3 - החדש ביותר. משמש לטיסות בינלאומיות. חמישה משערי הטרמינל יכולים לשרת את מטוס האיירבוס A380. טרמינלים 2 ו-3 מקושרים ישירות באמצעות מסלולי הליכה. חברת התעופה LATAM צ'ילה הפעילה למשך כ-שנה החל מ-12 בדצמבר 2018 3 טיסות שבועיות מסנטייגו לנמל, ומהנמל בטיסה ישירה לתל אביב. כיום אין טיסה ישירה לתל אביב, רק דרך תחנת ביניים באירופה או אפריקה. מדיה וקבצים בנושא נמל התעופה הבין-לאומי סאו פאולו-גוארוליוס בוויקישיתוף אתר האינטרנט הרשמי של נמל התעופה הבין-לאומי סאו פאולו-גוארוליוס נמל התעופה הבין-לאומי סאו פאולו-גוארוליוס, ברשת החברתית פייסבוק נמל התעופה הבין-לאומי סאו פאולו-גוארוליוס, ברשת החברתית אקס (טוויטר)
הונגריה במשחקים הפאראלימפיים

הונגריה השתתפה לראשונה במשחקים הפאראלימפיים בהיידלברג (1972). היא שלחה לאולימפיאדה ארבעה אתלטים, שהביאו מדליית ארד אחת. הונגריה לא לקחה חלק במשחקים הפאראלימפיים ארנהם (1980), ומאז המשחקים הפאראלימפיים ניו יורק וסטוק מנדוויל (1984) היא משתתפת בכל אולימפיאדות הקיץ. אולימפיאדת החורף הראשונה בה השתתפה הונגריה הייתה המשחקים הפאראלימפיים סולט לייק סיטי (2002), ומאז היא משתתפת בכל אולימפיאדות החורף למעט המשחקים הפאראלימפיים סוצ'י (2014) מהם נעדרה. אולימפיאדת השיא של הונגריה הייתה המשחקים הפאראלימפיים ניו יורק וסטוק מנדוויל (1984), בה זכתה ב-28 מדליות, מתוכן 12 מדליות זהב. פאל סקרש זכה ב-6 מדליות אולימפיות מהם 3 זהב. הונגריה במשחקים האולימפיים הונגריה במשחקים האולימפיים לנוער
פורטוגל במשחקים הפאראלימפיים

הרפובליקה הפורטוגלית השתתפה לראשונה במשחקים הפאראלימפיים בהיידלברג (1972), כשנתיים לפני מהפכת הציפורנים. היא שלחה לאולימפיאדה את נבחרת כדורסל הנכים שלה. פורטוגל לא לקחה חלק בשתי האולימפיאדות הבאות, ומאז המשחקים הפאראלימפיים ניו יורק וסטוק מנדוויל (1984) היא משתתפת בכל אולימפיאדות הקיץ. פורטוגל מעולם לא השתתפה באולימפיאדת חורף. אולימפיאדת השיא של פורטוגל היו המשחקים הפאראלימפיים סידני (2000), בהם זכתה ב-15 מדליות, מתוכן 6 מדליות זהב. פורטוגל במשחקים האולימפיים פורטוגל במשחקים האולימפיים לנוער מדיה וקבצים בנושא פורטוגל במשחקים הפאראלימפיים בוויקישיתוף
שווייץ במשחקים הפאראלימפיים

שווייץ השתתפה לראשונה במשחקים הפאראלימפיים ברומא (1960). היא שלחה לאולימפיאדה שני ספורטאים, שזכו במדליית זהב וב-3 מדליות כסף. שווייץ השתתפה מאז בכל המשחקים הפאראלימפיים שהתקיימו. אולימפיאדת השיא של שווייץ הייתה המשחקים הפאראלימפיים ניו יורק וסטוק מנדוויל (1984), בה זכתה ב-43 מדליות, מתוכן 18 מדליות זהב. שווייץ במשחקים האולימפיים שווייץ במשחקים האולימפיים לנוער מדיה וקבצים בנושא שווייץ במשחקים הפאראלימפיים בוויקישיתוף
יוון במשחקים הפאראלימפיים

יוון השתתפה לראשונה במשחקים הפאראלימפיים בטורונטו (1976). מאז משתתפת יוון בכל אולימפיאדות הקיץ. המדליה הראשונה של יוון הייתה מדליית ארד במשחקים הפאראלימפיים ארנהם (1980). אולימפיאדת החורף הראשונה בה השתתפה הונגריה הייתה המשחקים הפאראלימפיים סולט לייק סיטי (2002), ומאז היא משתתפת בכל אולימפיאדות החורף. אולימפיאדת השיא של יוון הייתה המשחקים הפאראלימפיים בייג'ינג (2008), בה זכתה ב-24 מדליות, מתוכן 5 מדליות זהב. יוון אירחה את המשחקים הפאראלימפיים אתונה (2004). יוון במשחקים האולימפיים יוון במשחקים האולימפיים לנוער
אגם נאוואחו

אגם נאוואחו (Navajo Lake) הוא מאגר מים השוכן במחוזות ריו אריבה וסן חואן בצפון-מערב מדינת ניו מקסיקו שבדרום-מערב ארצות הברית. חלק מהמאגר מתפשט לתוך מחוז ארצ'ולטה בדרום מדינת קולורדו. האגם הוא חלק ממיזם אגירת מי נהר הקולורדו שבאזור זה מנהל את חלקו העליון של הנהר סן חואן, כשהוא אוגר מים ומשחרר אותם לשם השקיה באזור, או בסופו של דבר להישלח במורד הנהר הנשפך לנהר הקולורדו במדינת יוטה. האגם נוצר על ידי סכר נאוואחו, הבנוי מעפר וסלעים שאורכו 1,200 מטרים וגובהו 120 מטרים, ובנייתו הושלמה ב-1962. כשהאגם מלא גובהו 1,855 מטרים מעל פני הים, אורכו המקסימלי כ-40 קילומטרים, שטח פניו 63 קמ"ר וקיבולת המים כ-2.1 קילומטרים מעוקבים. בניית הסכר ועקב כך יצירת האגם הציפו והרסו אחד מהאתרים הקדושים יותר של בני אומת הנאוואחו. שני חופים בסמוך לסכר בניו מקסיקו הם חלק מ"הפארק המדינתי אגם נאוואחו" (Navajo Lake State Park), ובו מעל 200 אתרי קמפינג ופיקניק, שני אתרים להורדת סירות ושתי מרינות. גם גדות הנהר מעבר לסכר הם חלק מהפארק, כמו גם אזור נופש של לשכת ניהול הקרקעות של ארצות הברית. האזור שסמוך לקצה האגם בקולורדו הוא "אזור הנופש המדינתי נאוואחו" (Navajo State Recreation Area). האגם הוא יעד פופולרי לקמפינג, לשיט ולדיג טרוטה, בס, שפמנון וזאב מים. מדיה וקבצים בנושא אגם נאוואחו בוויקישיתוף Lake Navajo Water Database Navajo State Park Linford, Laurance. Navajo Places. History, Legend, Landscape. University of Utah Press. Salt Lake City: 2000.
דניאל אישייב

דניאל אישייב (נולד ב-16 באוקטובר 1998) הוא אקווטלינסט (מתאבק מתחת למים) בנבחרת ישראל באקוואטלון אשר החל את דרכו בקבוצתו של איגור אוסטרובסקי והתאמן בה עד שנת 2016. הוא אימן קבוצה בנתניה בשנים 2015-2017. אישייב למד לשחות ולצלול כבר משנת 2007. מתאמן באקוואטלון מאז 2010 ועד היום אך רק משנת 2013 הוא הצטרף לנבחרת ישראל. כמו כן הוא עבר קורס מאמנים של אקוואטלון וכיום יכול לאמן וללמד אקוואטלון בכל מקום בעולם. ולמד בבית ספר שרת בנתניה. גביע העולם אסטוניה דניאל אישייב גביע העולם בליטא (2017) גביע העולם לנוער ליטא דניאל אישייב גביע העולם אסטוניה דניאל אישייב גביע העולם אסטוניה דניאל אישייב תוצאות גביע העולם כתבה על אקווטלון (אורכב 02.05.2016 בארכיון Wayback Machine) סרטון מכלל הקרבות באסטוניה, סרטון באתר יוטיוב כתבה בעיתון וסטי על תחרות בליטא (2017) סרטון חלק מהקרבות של אישייב באסטוניה, סרטון באתר יוטיוב